Il-Millennju Jistenna lill-Maltin | Lejla ta' mużika u letteratura impenjata Bħal fis-sentejn li għaddew, il-lejla se tkun imqassma f�żewġ partijiet. Fl-ewwel parti, se jiġu ppreżentati 15-il xogħol ta� awturi li bil-mod il-mod qegħdin jistabbilixxu ruħhom fil-kamp tal-letteratura lokali, fosthom Bernard Micallef, Leslie Vassallo, Adrian Grima, Sergio Grech, Karl Schembri, Karen Vella, Bernard Cauchi u Kenneth Busuttil. Ix-xogħlijiet f�din il-parti huma mnebbħin minn riviżitazzjoni tat-tema nazzjonali lejlet il-pompa tal-millennju l-ġdid. Fit-tieni parti, l-awturi preżenti fl-udjenza jistgħu jaqraw xogħol minn tagħhom, li mhux bilfors ikun marbut mat-tema, lill-pubbliku, jew jitolbu lill-qarrejja jaqrawhulhom. Fil-pawża bejn iż-żewġ partijiet se jitqassmu ftit ħobż biż-żejt u nbid. Il-qarrejja se jkunu Albert Gatt u Marcelle Theuma, żewġ atturi stabbiliti li għandhom ħafna esperjenza fil-qari tal-letteratura fil-pubbliku. Se jieħdu sehem ukoll il-kantanta Olivia Lewis u l-mużiċisti Marco Mifsud u Frankie Vella (bil-klarinett u l-kurunetta) li se jakkumpanjaw lill-awturi waqt il-qari tax-xogħlijiet. L-awturi kollha huma mistiedna jġibu kopji tal-kotba tal-letteratura li ppubblikaw biex jinbigħu waqt il-lejla. Min jixtieq jibbukkja t-trasport għal wara, jew javża li se jġib il-kotba biex jinbigħu dakinhar, jew inkella jikkuntattja lill-organizzaturi jista� jċempel fuq in-numru 3290 2236, jew jibgħat email lil inizjamed@geocities.com. Id-dħul huwa b�xejn. il-fuljett Il-kitbiet